Institutul de Cercetare a Calitatii Vietii
- Prezentare generala -

Institutul a fost infiintat prin Hotarare de Guvern pe 2 ianuarie 1990 ca membru al Institutului National de Cercetari Economice. La inceputul anilor 1990, infiintarea unui institut dedicat politicilor sociale a fost un lucru necesar, in fata perioadei de tranzitie care se prefigura. ICCV face parte din reteaua de cercetare a Academiei Romane, fiind atat unul din institutele cu traditie la nivel national cat si o organizatie moderna, care a cautat mereu sa vina cu solutii in domeniul social, aferente diferitelor perioade paracurse de Romania din 1990 pana in prezent.
Cei 20 de ani tranzitie au oferit instututului o sansa speciala pe care am incercat sa o valorificam: sa contribuim ca institut de cercetare la reconstructia societatii romanesti. Dupa 20 de ani, ICCV este astazi un institut de cercetare modern, implicat in proiecte derulate la nivel national, european si international, care si-a pastrat insa misiunea initiala de a elabora diagnoze si raspunsuri adecvate de politici sociale, in folosul public, al partenerilor din sectorul guvernamental si neguvernamental, care pot implementa aceste politici.

Avantajul comparativ al ICCV il reprezinta corpul de cercetatori profesionisti, unii dintre ei fiind personalitati recunoscute la nivelul cercetarii europene sau nationale, la nivel academic, al pozitiilor reprezentare ocupate la nivel guvernamental sau in cadrul organizatiilor neguvernamentale. Cu un colectiv format din peste 50 de cercetatori stiintifici si asistenti de cercetare, doctori sau doctoranzi in sociologie, ICCV este unul din cele mai mari institute de cercetare in domeniul social din Romania.
Pe langa vocatia sa de cercetare stiintifica fundamentala, ICCV si-a asumat responsabilitatea de a contribui activ la dezvoltarea societatii romanesti, prin acordarea de consultanta de specialitate actorilor politici, prin contributia sa la dezvoltarea institutionala din Romania si la elaborarea legislatiei in domeniul social.

Implicarea in elaborarea cadrului strategic de politici publice din domeniul social, inclusiv in elaborarea legislatiei nationale in domeniul social, a fost concretizata in documente precum Strategia si Planul National Anti-Saracie si Promovare a Incluziunii Sociale, Joint Inclusion Memorandum  - document strategic de tara pentru incluziunea sociala, elaborat de Guvernul Romaniei impreuna cu Comisia Europeana, pachetul de legi privind sistemul muncii si relatiilor de munca, legea ajutorului social si venitului minim, legea sistemului national de asistenta sociala, legea invatamantului – capitolul prinvind invatamantul universitar etc.

ICCV si cercetatorii sai realizeaza anual numeroase studii si cercetari in domeniul stiintelor sociale. Pentru lista materialelor publicate, care este actualizata permanent, poate fi consultata pagina Publicatii, acestea fiind disponibile in format electronic.

Contact

· Bucuresti, Calea 13 Septembrie nr. 13, cod postal 050711
· Telefon: 021.318.24.61

· Fax: 021.318.24.62

· E-mail: iccv@iccv.ro
